האם כולנו יצירתיים ? מהי יצירתיות ? ואיך זה קשור לאבחון הגרפולוגי ?
ט' בשנות ה-50 לחייה, הגיעה אלי לאחר שהרגישה שדוחקים אותה ממוקדי ההחלטה בחברה בה היא עבדה, היא הרגישה עייפות ורצתה לברר עם עצמה אלו עוד כישרונות חבויים בה ומה ניתן לעשות עם זה. ט' ניהלה פרויקטים בחברת הייטק במשך כמה עשורים, ערכתי לה את האבחון הגרפולוגי והיא התגלתה כרבת כישרונות, בכתב ידה בלטה יכולת ההתבוננות על מצבים וסיטואציות בדרך מקורית. לט' יכולת לראות סיטואציות אנושיות בצורה ייחודית והומוריסטית והיא גם בעלת כשרון הבעה עשיר במיוחד, רשמתי לפני את התכונות האלו... בפגישה איתה ובשיחה שניהלנו עלה הצורך להביא לידי ביטוי את היכולות האלו והיה ברור מדוע העבודה הנוכחית מדכאת ומעייפת אותה. דבר נוסף שניכר בכתב ידה הוא סוג של תסיסה, היצירתיות עבורה הוא צורך הישרדותי, זו הדרך שלה להתמודד עם העולם.
גילוי עצמי דרך הכתיבה
ט' עזבה את העבודה שלה, ונרשמה ללימודי ספרות וכתיבה יוצרת, כיום היא בתהליך של גילוי עצמי דרך הכתיבה.
אנשים רבים משנים קריירה בגיל 40+ , המשותף לכולם הוא הצורך למימוש עצמי, לעשיית דבר מה ייחודי, משהו שונה מהבחירה שנעשתה בגיל 20. לפעמים אנשים משנים לגמרי את הקריירה, לא תמיד זה אפשרי, לעיתים "מאמצים" תחביב חדש שנותן משמעות ומביא לידי ביטוי את היצירתיות המיוחדת של האדם.
ישנם סוגים רבים של יצירתיות, כל אחד יצירתי בדרך המיוחדת לו, חלק הופכים את זה לדרך חיים או למקצוע, חלק לתחביב ואצל אחרים זה בא לידי ביטוי "רק" בין חברים ומשפחה.
להלן כתבי יד של מפורסמים ואיך הם מביאים לעולם את היצירתיות שלהם :
כתב ידה של שלי יחימוביץ – אינטליגנציה ויצירתיות בתחומים מעשיים
לשלי יחימוביץ יש מה שנקרא "אינטליגנציה פרקטית" (אזור אמצע דומיננטי). היצירתיות שלה מתמקדת בתחומים מעשיים ומדידים. ניכרת השליחות שהיא יוצקת לעשייה שלה המשולבת באג'נדה חברתית. היא עניינית, בעלת יכולת אלתור, דבקות במטרה ויכולת הנעה של תהליכים ואנשים. ניכר בטחון עצמי ויכולת לתפקד בקור רוח, תכונות הנדרשות אצל פוליטיקאים.
כתב ידו של אלברט איינשטיין - חשיבה גבוהה, מופשטת ותיאורטית
הכתב הקטן (בתוספת סימנים גרפולוגים נוספים כמו העיצוב המקורי, התנועה העדינה וכו') מלמד על איש צנוע בעל יכולות ריכוז בלתי רגילות היכול להסתגר ימים רבים תוך התמקדות בתיאוריה ומחקר.
כתב ידו של עידן רייכל - כתב "רוקד" עם הברקות יצירתיות
עידן רייכל הוא בעל עולם פנימי עשיר עם יכולות חשיבה גבוהות. הוא מתבונן על העולם בדרך ייחודית, שם לב לדקויות והיצירתיות שבו באה לידי ביטוי דרך האמנות שלו.
הצורך ליצור מבחינתו הוא בהחלט ברמת ההישרדות (ללא היצירה הוא אבוד). הל' המיוחדת שלו מראה על הצורך להיות מיוחד ועל עקשנות ודעתנות. האמנות שלו תצא לעולם ב-ד-י-ו-ק בדרך שהוא יקבע ולא יתפשר עליה אפילו בקוצו של יוד.
בנוסף הוא בעל יכולות ניהול ויכולת אסטרטגית גבוהות (רואים ב"מקרו" של הכתב, כאשר מסתכלים ב"גדול" על הכתב לפני שיורדים לפרטים) ואכן הוא מנהל את הקריירה שלו ביד רמה.
חשוב לציין שיצירתיות לא יכולה להתפתח ללא סביבה יצירתית תומכת. אדם שנולד עם יצירתיות אך לא זכה לסביבה שתגרה אותה, עלול בסופו של דבר להיות יצירתי פחות ממישהו פחות יצירתי שזכה לסביבה מעודדת יצירתיות.
לא תמיד ניתן לראות בכתב יצירתיות. אם רואים יצירתיות– אז היא קיימת, אך אם אין סימנים בכתב ליצירתיות, אין הדבר אומר שהאדם אינו יצירתי.
מכיוון שגרפולוגיה חזקה מאוד בפן הרגשי/פסיכולוגי, לפעמים ה"רגש" בכתב מסתיר את היצירתיות. הבנת נבכי נפש האדם דרך הגרפולוגיה הכוללת את הצרכים והיכולות האישיים (בתוספת שיחה פתוחה ) כמעט תמיד חושפת בפני האדם מהו אותו הדבר שירגש אותו ושיגלה לפניו ארץ חדשה – זוהי היצירה האינדיבידואלית האופיינית לכל אחד מאיתנו.